Diari Oficial de la Generalitat Valenciana


Sumari del DOGV 4194, del 20-02-2002 (2002/1152)

Notificació al senyor José Miguel Fores Salvador, de Construcciones Foypa, SL. Expedient número R-106/2001.
-----------------------------------------------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1152


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor José Miguel Fores Salvador, de Construcciones Foypa, SL. Expedient número R-106/2001. [2002/S1152]
  
 De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor José Miguel Forés Salvador de Construcciones Foypa, SL, passeig de Morella, 44 (12887 Castelló) la resolució del recurs d'alçada amb el número de referència interna ?R-106/2001.
  
Resolució
  
Examinats els recursos d'alçada formulats per la senyora María Carmen Breva Calatayud en nom del senyor Pedro del Pino Toribio; el senyor Enrique Corujo Domínguez en nom del senyor Carlos Cacho Dalda; i el senyor José Miguel Forés Salvador en representació de la mercantil Construcciones Foypa, SL, contra la resolució del Servei Territorial d'Arquitectura i Habitatge de Castelló, en l'expedient de construcció número 12/1G/0062/93 (F-41/99).
  
Antecedents de fet
  
Primer. La comunitat de propietaris de l'edifici de protecció oficial situat a Torreblanca, carrer Juan Ramón Jiménez núm. 47, emparat per l'expedient de construcció 12/1G/0062/93, va presentar un escrit de denúncia davant del Servei Territorial d'Arquitectura i Habitatge de Castelló per deficiències constructives en l'esmentat immoble, i es va enviar un perit del dit organisme que va emetre el corresponent informe pericial, i es va acordar la incoació d'expedient sancionador contra Construcciones Foypa, SL, i els facultatius el senyor Pedro del Pino Toribio i el senyor Carlos Cacho Dalda, amb trasllat del corresponent plec de càrrecs.
  
Segon. L'instructor de l'expedient sancionador va dictar proposta de resolució en la qual entenent provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una multa de 500.000 PTA, a cada un dels expedientats, així com l'ordre de reparació de les deficiències constructives.
  
Tercer. El cap del Servei Territorial d'Arquitectura i Habitatge va dictar resolució en la qual mantenint els fonaments de dret de la proposta, va acordar la imposició d'una sanció de 500.000 PTA, així com l'ordre de realització de les obres.
  
Quart. Contra la dita resolució interposen recursos d'alçada la senyora María Carmen Breva Calatayud en nom del senyor Pedro del Pino Toribio; el senyor Enrique Corujo Domínguez en nom del senyor Carlos Cacho Dalda; i el senyor José Miguel Forés Salvador en representació de la mercantil Construcciones Foypa, SL, amb les al·legacions que consten en aquests i que ací es donen per reproduïdes en benefici de la brevetat.
  
Fonaments de dret
  
Primer. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
Segon. El que disposen els articles 107, 110, 114, 115, i 117, de la LRJAP i PAC, quant a l'admissió i tramitació del recurs d'alçada.
  
Tercer. Consta en l'expedient l'informe tècnic del perit del Servei Territorial de data 15 de desembre de 1999, en el qual, referent a les deficiències constructives es fa constar: «Fissures i clevills generalitzats que es manifesten en façanes i la resta de tancaments laterals i posteriors de l'edifici, al nivell del forjat de la coberta general, amb rèplica en paraments interiors dels habitatges de l'última planta; així com, en els plafons perimetrals i divisoris i la resta d'elements sobreeixits de coberta, fins i tot en els tancaments dels cassetons d'escala, a dos nivells (nivell del forjat de la coberta general i del forjat i coberta dels mateixos cassetons).
  
També s'observen fissures en el paviment de coberta, que es presenten en paral·lel als tancaments verticals de l'edifici i s'estenen a l'ample dels tremujals; així com, remunta del material de segellat de les juntes de dilatació i notable enduriment d'aquest.
  
La qual cosa indica que s'estan produint excessives tensions mecàniques en la pavimentació i/o forjats de la planta de coberta general i de les cobertes superiors dels cassetons d'escala. I que això pot tindre origen fonamentalment en la falta o escassesa de juntes que s'haurien d'haver previst per a facilitar la dilatació contracció del sistema de coberta, sense les tensions que en el present cas es produeixen.»:
  
Es determina així mateix en l'esmentat informe referent a les instruccions de reparació que haurà de cenyir-se al que disposa la Norma Bàsica de l'Edificació (NBE QB- 90), en especial al referent a l'apartat 4.4.5 sobre la formació i disposició de juntes de coberta.
  
D'això es dedueix l'incompliment d'aquestes a l'hora d'haver-ho previst en el projecte, que no es va fer, la qual cosa afecta l'arquitecte i resulta també acreditat pel fet que en la tramitació de l'expedient, a requeriment del Servei Territorial, va presentar projecte per a les reparacions en el qual apareix com està en el projecte d'execució d'origen (amb insuficients juntes de dilatació) i com seria correcte en l'actualitat. I a l'aparellador de l'obra així mateix com a facultatiu obligat a la vigilància que s'edifique segons les normes esmentades. Per la qual cosa hem de desestimar els seus recursos.
  
D'una altra banda, el promotor està obligat a la reparació de les deficiències d'acord amb l'article 111 del Reglament de VPO (Reglament 2.114/1968, de 24 de juliol), per la responsabilitat objectiva que té enfront dels compradors d'entregar els habitatges en condicions i sense vicis ocults, i és mediador entre aquests i l'administració. No es dedueix de l'informe pericial cap culpa o negligència del promotor-constructor, sinó que està delimitada als facultatius, i procedeix estimar parcialment el seu recurs quant a la sanció imposada i revocar la resolució en aquest apartat, i confirmar-la pel que fa a l'ordre d'obres.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Estimar parcialment el recurs plantejat pel Sr. José Miguel Forés Salvador en representació de la mercantil Construcciones Foypa, SL, i revocar la resolució quant a la sanció imposada i confirmar l'ordre d'obres i desestimar els recursos d'alçada formulats per la senyora María Carmen Breva Calatayud en nom del senyor Pedro del Pino Toribio i el senyor Enrique Corujo Domínguez en nom del senyor Carlos Cacho Dalda, contra resolució del Servei Territorial d'Arquitectura i Habitatge de Castelló de data 30 d'octubre de 2000, que queda confirmada
  
Contra aquesta resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de Castelló, en el termini de dos mesos, comptadors des de l'endemà d'aquesta notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.
  
València, 12 de novembre de 2001.- El director general d'Arquitectura i Habitatge: José María García Zarco.
  
Conselleria d'Obres Públiques,
  
Urbanisme i Transports